51. ΑΠΟΦΑΣΗ ΥΠΟΥΡΓΟΥ ΕΡΓ ΑΣΙΑΣ Αριθ. Οίκ. 100788 της 16 Απρ./7  Μαΐου1979 (ΦΕΚ Β' 428) Περί ρυθμίσεως εξοφλήσεως οφειλών από καθυστερούμενες, προς την Εργατική Εστία εισφορές. Έχοντας υπόψη: 1.Τις διατάξεις του Νόμ. 3467/55 «περί τροποποιήσεως και συμπληρώσεως της περί Εργατικής Εστίας Νομοθεσίας». 2.Τις διατάξεις της παρ. 4 του άρθρ. 8 του Νόμ. 678/77 «περί τροποποιήσεως και συμπληρώσεως των διατάξεων «περί Οργανισμού Εργατικής Εστίας και άλλων τινών διατάξεων». 3.Την απόφασή μας αριθ. 48318/5617/21.1.78 «περί ρυθμίσεως εξοφλήσεως οφειλών εκ καθυστερουμένων εισφορών προς την Εργατικήν Εστίαν» (ΦΕΚ 104 τ. Β') καθώς και τις αριθ. 14620/ 857/15.4.78 και 30561/1704/26.7.78 όμοιες «περί παρατάσεως ισχύος της αποφάσεως αριθ. 48318/5617/21.1.78». 4.Τις αναφορές αριθ. 2946/2130/6.2.79 και 7532/ 30.3.79 της Εργατικής Εστίας, αποφασίζουμε: 1.Οφειλόμενες εισφορές προς τον Οργανισμό Εργατικής Εστίας που δεν έχουν υποβληθεί στη ρύθμιση που προβλέπεται από τις αποφάσεις μας αριθ. 48318/5617/1978, 14620/857/1978 και 30561/ 11704/1978, εξοφλούνται ως κατωτέρω: α)Καθυστερούμενες εισφορές που ανάγονται σε περιόδους προγενέστερες της 31.8.77 απαλλάσσονται των 3/5 των προσθέτων τελών που αναλογούν σε αυτές και κεφαλαιοποιούμενες μαζί με τα 2/5 των προσθέτων τελών, λόγω μη εμπρόθεσμης καταβολής, εξοφλούνται σε 12 ίσες μηνιαίες δόσεις, καθεμιά από τις οποίες δεν μπορεί να είναι μικρότερη του ποσού των 500 δραχμών. Η πρώτη δόση πρέπει να καταβληθεί μέχρι το τέλος του μεθεπομένου από την δημοσίευση της παρούσης αποφάσεως μηνός.  β)Οι κατά τα ανωτέρω οφειλές από καθυστερούμενες εισφορές απαλλάσσονται του συνόλου των προσθέτων τελών, εφ' όσον καταβληθούν εφάπαξ μέχρι το τέλος του μεθεπομένου από την δημοσίευση της παρούσης αποφάσεως μηνός. γ)Προκειμένου περί πτωχευσάντων ή πτωχευόντων και αποκατασταθέντων ή εφεξής αποκαθιστωμένων κατά οποιονδήποτε τρόπο, η εξόφληση των εισφορών ενεργείται σε ίσες μηνιαίες δόσεις, ο αριθμός των οποίων καθορίζεται από 48 έως 60 με πράξη του Διοικητικού Συμβουλίου της Εργατικής Εστίας, που θα υπόκειται στην έγκρισή μας. Στις περιπτώσεις αυτές οι οφειλόμενες εισφορές απαλλάσσονται των προσθέτων τελών, σύμφωνα με όσα ορίζονται στο εδάφ. α της παρούσης παραγράφου και κεφαλαιοποιούνται ως ανωτέρω. Προκειμένου περί των εφεξής αποκαθιστωμένων, η πρώτη δόση πρέπει να καταβληθεί μέχρι το τέλος του μεθεπομένου της αποκαταστάσεως μηνός. Καθυστερούμενες εισφορές από πτωχεύσαντα και αποβιώσαντα, διαγράφονται, απαλλάσσονται δε οι κληρονόμοι του, εφόσον, οι από την αιτία αυτή αξιώσεις της Εργατικής Εστίας, δεν είχαν διασφαλισθεί με μέτρα συντηρητικής ή αναγκαστικής εκτελέσεως. Οι διατάξεις του παρόντος εδαφίου εφαρμόζονται αναλόγως και για οφειλές εκδοτών ημερησίων ή μη εφημερίδων, περιοδικών κ.λπ., των οποίων έχει διακοπεί η έκδοση ή μειώθηκαν οι ημέρες κυκλοφορίας κατά το χρονικό διάστημα από 21.4.67 μέχρις 24.7.74, καθώς επίσης και για τους επαγγελματίες και βιοτέχνες της Κεντρικής Δημοτικής Αγοράς Πειραιώς που κατεδαφίστηκε μετά την 21.4.1967 και οι οποίοι δεν έχουν μέχρι σήμερα αποκατασταθεί. δ)Η μη εμπρόθεσμη καταβολή μιας από τις δόσεις των οφειλών που ρυθμίζονται κατά το εδάφ. α της παρούσης αποφάσεως, συνεπάγεται την προσαύξηση του ποσού της δόσεως αυτής με τα πρόσθετα τέλη που αναλογούν σ' αυτή, σύμφωνα με τις γενικές διατάξεις. ε)Η μη εμπρόθεσμη καταβολή 2 στη συνέχεια δόσεων ή προκειμένου για κατασκευαστές δημοσίων έργων εξ στη συνέχεια δόσεων των οφειλών που ρυθμίζονται κατά τα ανωτέρω εδάφ. α και γ, συνεπάγεται απώλεια του παρεχομένου στους οφειλέτες ευεργετήματος τμηματικής καταβολής των οφειλών τους και γίνεται εξ ολοκλήρου απαιτητό το σύνολο του οφειλομένου ποσού της βασικής οφειλής, μαζί με τα αναλογούντα σ' αυτήν πρόσθετα τέλη. ς)Οι οφειλόμενες εισφορές των Ναυτιλιακών Επιχειρήσεων για το προσωπικό των πλοίων τους, της χρονικής περιόδου από 1.12.1969 έως 31.7.73, εξοφλούνται σε 12 ίσες μηνιαίες δόσεις, καθεμιά από τις οποίες δεν μπορεί να είναι μικρότερη του ποσού των 500 δραχμών. Η πρώτη δόση πρέπει να καταβληθεί μέχρι το τέλος του μεθεπομένου από τη δημοσίευση της παρούσης αποφάσεως μηνός. 2.Καθυστερούμενες οφειλές προς τον Οργανισμόν Εργατικής Εστίας από εισφορές που έχουν υποβληθεί στη ρύθμιση που προβλέπεται από τις αποφάσεις μας 48318/5617/78, 14620/857/1978 και 30561/11704/78, μπορούν να εξοφληθούν εφάπαξ, χωρίς πρόσθετα τέλη, μέχρι το τέλος του μεθεπομένου από τη δημοσίευση της παρούσης αποφάσεως μηνός. (Αντί για τη σελ. 68,251) Σελ. 68,251(α) Τεύχος 750 - Σελ. 13 406 Οργανισμός Εργατικής Εστίας 15.Β.α.51 